Павел Сцяпанавіч Крынчык

Павел Сцяпанавіч Крынчык () — дзеяч беларускага нацыянальна-вызваленчага руху ў Заходняй Беларусі, публіцыст.

 Біяграфія 
міні|злева|Плакат Беларускага сялянска-работніцкага пасольскага клуба «Змаганне», 1930 г.
У палітычным руху з 1918 года. У 1921 годзе скончыў Екацярынаслаўскі палітэхнікум шляхоў зносін. 

Вярнуўся на Слонімшчыну, якая ў выніку Рыжскага міру 1921 года апынулася ў складзе Польшчы (у беларускай гістарыяграфіі — Заходняя Беларусь). У 1920-я гады актыўны ўдзельнік Таварыства беларускай школы (ТБШ), з 1927 года віцэ-старшыня Слонімскай акруговай управы ТБШ, з траўня 1929 года член Галоўнай управы ТБШ. У 1928 абраны дэпутатам (паслом) польскага сейма па спісе беларускіх арганізацый, адзін з арганізатараў і член Галоўнага сакратарыята пасольскага клуба «Змаганне». Уваходзіў у заходнебеларускі арганізацыйны камітэт па падрыхтоўцы Еўрапейскага сялянскага кангрэса ў Берліне.

У жніўні 1930 года арыштаваны польскімі ўладамі і асуджаны на 10 гадоў турмы. З верасня 1932 года ў выніку абмену палітвязнямі ў СССР. Працаваў на гаспадарчай рабоце. Арыштаваны 26 кастрычніка 1935 года, асуджаны 1 красавіка 1936 года «тройкай» НКУС за «сувязь з разведкай буржуазнай Польшчы» да 5 гадоў лагераў. Этапаваны ў адзін з Калымскіх лагераў. 

Рэабілітаваны 30 сакавіка 1956 года. Асабовая справа № 6824-с захоўваецца ў архіве КДБ Беларусі. Жыў у Слоніме. Муж Алены Лябецкай. 

Аўтар успамінаў. Перад смерцю расказаў свайму пляменніку Уладзіміру Шундрыку, нібыта ў 1930-х гадах у БССР існавала антысавецкае падполле, якое выбрала падпольны ўрад, куды ўваходзіў і Крынчык. А пасля пачаліся арышты. Напэўна, Крынчык быў адзіны з кіраўніцтва падполля, які вярнуўся з канцлагераўПраз 50 гадоў Сяргей Ёрш, Наша Ніва 1999-21.

Памёр у Слоніме, пахаваны на Слонімскіх гарадскіх могілках.

 Бібліяграфія 
 Як мы змагаліся за ўдзел у Еўрапейскім сялянскім кангрэсе // У суровыя гады падполля. Мн., 1958.

 Крыніцы 

 Літаратура 




 Спасылкі 



Катэгорыя:Публіцысты Беларусі
Катэгорыя:Нарадзіліся ў Слонімскім раёне